**Oznámenie o zápise detí do MŠ**

 Riaditeľstvo ZŠ s MŠ Hlinisko 320 v Liptovskej Teplej oznamuje, že sa dňa **3. 5. 2024 od 7:00 do 16:00** hodiny uskutoční zápis do Materskej školy na školský rok 2024/2025.

Podmienky zápisu:

**Pre dieťa, ktoré dosiahne päť rokov veku do 31. augusta 2024 je predprimárne vzdelávanie povinné.**

 Do materskej školy môžu zákonní zástupcovia zapísať dieťa vo veku od troch do šiestich rokov. Materská škola nemá vytvorené podmienky na prijímanie detí od dovŕšenia dvoch rokov a na prijímanie detí so špeciálnymi výchovno – vzdelávacími potrebami.

 Vyplnenú žiadosť o prijatie dieťaťa do MŠ, oboma zákonnými zástupcami podpísanú a potvrdenú všeobecným lekárom pre deti a dorast môže rodič podať **osobne v materskej škole** (preferuje sa), alebo zaslať na adresu školy.

Prednostne sa budú prijímať deti:

* pre ktoré je predprimárne vzdelávanie povinné, a to prednostne zo spádovej oblasti materskej školy,
* deti s pokračovaním plnenia povinného predprimárneho vzdelávania,
* následne sa prijímajú ostatné deti, pre ktoré je predprimárne vzdelávanie povinné a nie sú zo spádovej oblasti materskej školy,
* následne deti , ktoré k 31. 12. dovŕšia päť rokov,
* deti, ktoré k 31. 12. dovŕšia štyri roky,
* deti, ktoré k 31. 12. dovŕšia tri roky,
* v osobitých prípadoch môže riaditeľ školy vyhovieť žiadosti o prijatie bez použitia predchádzajúcich kritérií, napr. prednostne budú prijaté deti, ktorých súrodenci už dochádzajú do materskej školy.

Na tieto deti sa nevzťahuje podmienka spádovej oblasti podľa trvalého pobytu.

Žiadosť k zápisu nájdete na <https://zsltepla.edupage.org/>(v lište materská škola)

Riaditeľ ZŠ s MŠ rozhodne do 30. Júna 2024 o prijatí / neprijatí dieťaťa do materskej školy.